Angola allúgase na mariña Atlántica d'África. Llenda al norte cola República Democrática d'El Congu, al este con Zambia y al sur con Namibia. Separáu del restu del territoriu nacional pola salida al mar de la República Democrática d'El Congu, alcuéntrase l'enclave de Cabinda, que llenda al norte y al este cola El Congu y al sur cola República Democrática d'El Congu. El país tien aprosimadamente la forma d'un cuadráu de 1300 km de mariña. La superficie total ye de 1.246.700 quilómetros cuadraos conxuntamente col enclave de Cabinda.